Mikk Saar

Mikk Saar (sündinud 17. oktoobril 1980) on eesti laulja ja muusikalinäitleja. Ta on võitnud telesaate "Tantsud tähtedega" 2006. aastal ja telesaate “Maskis laulja” 2020. aastal. Mikk Saar on lõpetanud Tallinna 54. Keskkooli. Ta on õppinud kaks aastat Georg Otsa nimelises Tallinna Muusikakoolis pop-jazz-laulu erialal ja alates 2006. aastast Tallinna Ülikooli kunstide instituudis muusika erialal koorijuhtimist (lõpetamata). Lapsena on ta laulnud Tallinna Poistekooris Lydia Rahula käe all ja keskkoolipäevil Eesti Koolinoorte Segakooris. 2005. aastal osales ta ETV võistlussaates "Kaks takti ette". Mikk Saar on musitseerinud ansamblis Quattro. Alates 2009. aastast on ta svingivõtmes popmuusikat esitava show-ansambli The Swingers üks põhisoliste. 2020. aastatel teeb ta muusikat ka ansamblis Colors of Today (koos Karl Kanteri, Karl-Juhan Laanesaare, Viljar Normani ja Raun Juurikaga). Mikk Saar on teinud kaasa muusikalides, näiteks "Chicago" (2002), "Minu veetlev leedi" (2003), "Oliver!" (2003), "Georg" (2005), "Chess" (2006) ja "Fantoom" (2007). Tal on olnud peaosa muusikalides "Miss Saigon" (Chris; 2002) ja "Hüljatud" (Jean Valjean; 2017; 2023). Koguperelavastus „Nõidkapteni needus” (peaosa: kapten Lee Morgan; 2021) Suvelavastus "Korvpall on saatanast" (2023) Mitmel aastal on ta osalenud Vanemuise teatri muusikalikontserdisarjas "Memory". 2019. aastal mängis ta kõrvalosa IT-teemalises mängufilmis "Ükssarvik" (režissöör Rain Rannu). 2006. aastal võttis Mikk Saar osa Kanal 2 telesaatest "Tantsud tähtedega", kus tema tantsupartner ja -treener oli võistlustantsija Olga Kosmina. Esimese saate, kus tantsiti aeglast valssi, nad võitsid, kogudes žüriilt 22 punkti. Teises saates jäid nad rumbat tantsides 27 punktiga teiseks ja kolmandas tangot tantsides 32 punktiga samuti teiseks. 3. detsembril toimunud finaalis tulid nad saate "Tantsud tähtedega" üldvõitjaks. Raadio 2 kuulajad valisid Mikk Saare loo "See pole see" 2006. aastahiti valimisel eesti loo kategoorias 8. kohale 865 häälega. Meessolistidest oli eespool üksnes Tanel Padar kahe looga. Ajakirja Kroonika lugejate arvates oli Mikk Saar 2006. aasta seksikaim mees. 2009. aastal oli Mikk Saar ETV muusikalises sarisaates "Laululahing" võistelnud Tallinna Ülikooli Kammerkoori solist ja dirigent. 2010. aastal mängis ta TV3 telesarjas "Unistuste agentuur" kõrvaltegelast rokkstaar Kristjanit. 2013. aastal laulis ta esmaettekandesolistina linti TV3 meelelahutussaate „Me armastame Eestit“ tunnuslaulu, mille muusika ja sõnade autor on Mihkel Mattisen. 2017. aastal olid Mikk Saar ja Tanja Mihhailova-Saar Eesti Muusikaauhindade gala õhtujuhid. Mikk Saar võitis Polaarhundina 2020. aastal TV 3 saatesarja "Maskis laulja". Finaalis kõlasid tema esituses lood «Born This Way» ja «Sound of Silence». "See on see" (2007) "Püüa päeva" (2010) "See pole see" (2007) "Elamise rõõm" (2007) "Ma olen jää" (2007) "Sa ärkad" (2007) "Tume vesi" (2008) Märtsist 2009 kuni augustini 2013 kuulus ta Keskerakonda. 2021. aastal lõpetas ta Luua metsanduskooli metsatehniku erialal. Ta on maininud, et leidis sel moel loodusse mineku ja õppimisega lahenduse oma keskeakriisile. Alates 2023. aastast tantsib ta lauljate-muusikalinäitlejate rahvatantsuansamblis Mullaketrajad. Mikk Saare isa on filmioperaator Jaan Saar. Mikk Saare abikaasa on laulja ja tantsija Tanja Mihhailova-Saar. 2007. aastast koos elanud paar abiellus 2016. aastal Itaalias Toscanas. Neil on 2018. aastal sündinud poeg Teodor. Saates "Tantsud tähtedega" tuli avalikuks Mikk Saare osalus aastaid varem toimunud pangapettuses, mille tõttu esitati talle kriminaalsüüdistus Ühispangast ligi pooleteise miljoni krooni varguses. 1997. aastal võttis toona 16-aastane Mikk Saar koos kahe vanema sugulasega oma Ühispanga pangaarvet kasutades välja vanemat tüüpi sularahaautomaatidest suuri summasid. 10 aastat hiljem, 27. septembril 2007 lõpetas Tartu Maakohus selle kriminaalasja menetlemise kuriteo aegumise tõttu. Eveli Rebane. Mikk Saar proovib dirigendiametit Õhtuleht.ee, 17.02.2009. Mikk Saar Lambert Productioni kodulehel. Vaadatud 11.12.2023. ETV saade "Kaks takti ette", esmaeeter 27.11.2005. ERR Arhiiv, vaadatud 11.12.2023. Ansamblist Ansambli The Swingers koduleht. Vaadatud 11.06.2024. Mikk Saarel ilmus ansambliga Colors of Today uus singel "Salaja" ERR Menu, 28.12.2020. Mikk Saar Vanemuise Teatri lavastustes Teatri Vanemuine koduleht. Vaadatud 11.01.2023. Ükssarvik (2019) Eesti Filmi Andmebaas. Vaadatud 11.01.2023. "Kes? Mis? Kus?" 2008, lk. 426. "Kes? Mis? Kus?" 2008, lk. 440 Retrokaadrid | Vaata ja meenuta, kes on alates 1998. aastast Kroonika seksikaima mehe ja naise tiitlid pälvinud! Kroonika/Delfi, 31.05.2023. ETV "Laululahing" Mikk Saar ja Tallinna Ülikooli Kammerkoor] Ülo Josingu foto. 14.03.2009. Telesarja "Unistuste agentuur" näitlejad Eesti Filmi Andmebaas. Vaadatud 11.01.2023. Kuula: "Me armastame Eestit" tuttuus tunnuslaul kogub fänne! Kroonika/Delfi, 20.09.2013. Eesti Muusikaauhinnad. Auhinnagala Nordea kontserdimajas Anna Aurelia Minevi fotod, 27.01.2017. "Mikk Saar sai uue singliga maha" Õhtuleht, 19. november 2008 Mikk Saare parteilisus e-Äriregistris. Vaadatud 11.12.2023. Mikk Saar avaldas, miks ta metsatehnikuks õppima läks: see oli keskeakriis Kroonika/Delfi, 12.05.2023. „Vaatame, kas meiesugustest puujalgadest saab lõpuks asja!“ Tuntud eestlased püüavad rahvatantsurühmaga Mullaketrajad tantsupeole saada Kroonika/Delfi, 30.10.2023. Käbi ei kuku... Jaan ja Mikk Saar Vikerraadio saade. ERR Arhiiv, 13.12.2020. Tanja ja Mikk abiellusid imekaunis Toscana villas "Eesti Ekspressi artikkel "Tantsusaalist kohtumaratonile"". Originaali arhiivikoopia seisuga 7. november 2006. Vaadatud 24. oktoobril 2006. "Laulja Mikk Saar pääses vargussüüdistusest" Õhtuleht Kerttu Kaldoja. "Mikk Saar astus Keskerakonda" EPL, 2. aprill 2009 "Käbi ei kuku... Jaan ja Mikk Saar", ERR Vikerraadio saade, esmaeeter: 13. detsember 2020